Gaius Vettius Sabinianus Iulius Hospes

Gaius Vettius Sabinianus Iulius Hospes, Cai filius e tribu VoltiniaAE 1920, 00045, (quando natus mortuusve sit, nescimus) primo eques Romanus fuit, mox ab imperatore Antonino Pio in ordinem senatorium adlectus estAE 1920, 00045. Consulatum suffectum anno 176Vel 175 ? gessit, ut videtur.
De cursu honorum
Ineunte cursu militiam equestem militavit ; nam praefectus cohortis secundae Commagenorum in Dacia et tribunus militum legionis primae ItalicaeAE 1920, 00045 in Moesia fuerat cum  ab Antonino Pio in senatum adlectus est. A quo tempore Vettius fuit ordine quaestor, tribunus plebis, praetor, et post praeturam legatus proconsulis Asiae. Deinde ab imperatore in Cycladas insulas legatus missus est "ad ordinandos status" earum quod verisimiliter ad res pecuniarias pertinebat. In Italiam revocatus "iuridicus  per tractus Etruriae Aemiliae Liguriae" per tempus fuit. Postea legatus Legionis III Italicae in Rhaetia factus est. In Galliam missus "legatus Augusti rationibus putandis trium Galliarum" praefuit, deinde legatus Legionis XIV Geminae et iuridicus Pannoniae Superioris erat. Romam reversus  aerarium Saturni praefectus administravit. Deinde legatus Augusti pro praetore Pannoniae Inferioris fuit et pugnis contra Germanos et Sarmatas una cum imperatore Marco Aurelio interfuit, qui eum coronis, hastis puris aliisque donis militaribus donavit. Anno 175 in Italiam revocatus est, ut paeninsulam contra Gaium Avidium Cassium seditionem moventem defenderet. Quo peracto consul suffectus tandem factus est et ex consulatu curator aedium sacrarum et rei publicae Puteolanorum, mox legatus Augusti pro praetore Dalmatiae, legatus Pannoniae SuperiorisCIL III,4426 et circa annum 190 proconsul AfricaeCIL VIII,823..
Uno insuper sacerdotio functus est : nam sodalis Titius fuitAE 1920, 00045., quod sacerdotium rex mythicus Titus Tatius instituisse traditus est.

De familia
Familia ex Africa proconsulari oriunda erat et colonia  Aurelia Thuburbo Maius Vettium Sabinianum titulo patroni sui honoraverat. Filius eius (vel nepos?), Gaius Vettius Gratus Sabinianus, fuit consul ordinarius anno 221. Nepotes vel pronepotes eius fuerunt Gaius Vettius Gratus Atticus Sabinianus  qui anno 242 consul ordinarius creatus estDer Neue Pauly, Stuttgardiae 1999, T. 12/2, c. 150, et Vettius Gratus consul ordinarius anni 250.

Ita conditor illustrissimae familiae senatoriae tertii saeculi, Gaius Vettius Sabinianus Iulius Hospes homo novus ipse fuerat, ab imperatoribus Antonino Pio et Marco Aurelio promotus.

Fontes
AE  1920, 00045 ex Africa proconsulari.
  ː Inscriptio in Pannonia superiore reperta...
  ː Inscriptio in Africa proconsulari reperta...

 Notae 

 Plura legere si cupis 
Paul Corbier, L'épigraphie latine, SEDES, 1999ː pp.141-145.

Categoria:Consules
Categoria:Praetores
Categoria:Senatores
Sabinianus Iulius Hospes, Gaius
Categoria:Legati Pannoniae Inferioris
Categoria:Legati Pannoniae Superioris
Categoria:Legati Dalmatiae
Categoria:Proconsules Africae
Categoria:Nati saeculo 2
Categoria:Mortui saeculo 2 aut 3